POROČILO KOMISIJE EVROPSKEMU PARLAMENTU IN SVETU o odhodkih za EKJSSistem zgodnjega opozarjanjaŠt. 1–3/2011 /* KOM/2011/0257 končno */





SL || EVROPSKA KOMISIJA Bruselj, 13.5.2011 COM(2011) 257 konč. POROČILO KOMISIJE EVROPSKEMU PARLAMENTU IN SVETU o odhodkih za EKJS Sistem zgodnjega opozarjanja Št. 1–3/2011 KAZALO 1........... Proračunski postopek za EKJS za leto 2011................................................................... 3 2........... Namenski prejemki za EKJS.......................................................................................... 3 3........... Prejemki iz začasnih zneskov za prestrukturiranje (sektor sladkorja)................................. 4 4........... Pripombe k izvajanju proračuna EKJS za leto 2011........................................................ 4 5........... Izvajanje namenskih prejemkov za EKJS........................................................................ 7 6........... Izvrševanje prejemkov, ki izhajajo iz začasnih zneskov za prestrukturiranje (sektor sladkorja) 8 7........... Izvajanje sklada za prestrukturiranje sladkorne industrije.................................................. 8 8........... Sklepne ugotovitve......................................................................................................... 8 priloga 1: priloga 2: || Proračunski postopek za EKJS za leto 2011 Začasna poraba odobrenih proračunskih sredstev EKJS do 31. januarja 2011 1. Proračunski postopek za EKJS za leto 2011 Proračunski postopek za Evropski kmetijski jamstveni sklad (EKJS) za leto 2011 in ustrezni zneski odobrenih proračunskih sredstev za posamezne faze postopka so povzeti v preglednici iz Priloge 1. Proračunski organ je proračun za EKJS za leto 2011 sprejel 15. decembra 2010. Proračun je vseboval odobritve za prevzem obveznosti in odobritve plačil v višini: – 42 508,3 milijona EUR oziroma 42 509,0 milijona EUR za ukrepe kmetijskega trga in neposredne pomoči (področje politike 05), – 352,9 milijona EUR oziroma 253,7 milijona EUR za veterinarske in fitosanitarne ukrepe (področje politike 17), – 30,0 milijona EUR oziroma 25,8 milijona EUR za ribištvo (področje politike 11). Skupne odobritve za prevzem obveznosti za EKJS so v proračunu znašale 42 891,2 milijona EUR, odobritve plačil pa 42 788,5 milijona EUR. Do razlike med odobritvami za prevzem obveznosti in odobritvami plačil pride, ker so za nekatere ukrepe, ki jih neposredno izvaja Komisija, uporabljena diferencirana sredstva. Te sheme so povezane predvsem s promocijo kmetijskih proizvodov, s strategijo politike in uskladitvenimi ukrepi za kmetijstvo ter z ribištvom in veterinarskimi ter fitosanitarnimi ukrepi. 2. Namenski prejemki za EKJS Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi sklepov o potrditvi skladnosti, iz nepravilnosti in iz dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje odhodkov držav članic za EKJS. Če se del teh prihodkov ne porabi, se neporabljeni del samodejno prenese v naslednje proračunsko leto[1]. Proračun za EKJS za leto 2011 vključuje najnovejšo oceno Komisije glede zneska odobrenih proračunskih sredstev, ki bi bila potrebna za financiranje predvidenih odhodkov za tržne ukrepe in neposredne pomoči, ter ocene namenskih prejemkov, ki naj bi bili prejeti med zadevnim proračunskim letom, in prenesenega zneska namenskih prejemkov, ki je ostal iz prejšnjega proračunskega leta. Komisija je v svojem predlogu višine sredstev za EKJS v proračunu za leto 2011 upoštevala skupne pričakovane namenske prejemke in za leto 2011 zahtevala raven odobrenih sredstev, izračunanih tako, da so bili ocenjeni namenski prejemki odšteti od ocenjenih odhodkov za EKJS za isto leto. Proračunski organ je sprejel nov proračun EKJS, v katerem so odobrena sredstva vključevala pričakovane namenske prejemke. Ob pripravi proračuna za leto 2011 so razpoložljivi namenski prejemki po ocenah Komisije znašali 1 247,0 milijona EUR, in sicer: – pričakovani namenski prejemki v proračunskem letu 2011 so bili ocenjeni na 707,0 milijona EUR; pričakovani so bili prejemki iz popravkov pri potrditvi skladnosti in prejemki iz nepravilnosti v višini 600,0 milijona EUR oziroma 88,0 milijona EUR; prejemki iz dajatev na mleko so bili ocenjeni na 19,0 milijona EUR; – pričakovani namenski prejemki, ki naj bi se v proračunskem letu 2011 prenesli iz proračunskega leta 2010, so bili ocenjeni na 540,0 milijona EUR. Komisija je v proračunu za leto 2011 te prejemke v višini 1 247,0 milijona EUR namenila dvema shemama, in sicer: – 500,0 milijona EUR za operativna sredstva za organizacije proizvajalcev v sektorju sadja in zelenjave in – 747,0 milijona EUR za shemo enotnega plačila. Proračunski organ je v skladu s predlogom Komisije za ti dve shemi odobril sredstva v višini 292,0 milijona EUR oziroma 30 389,0 milijona EUR. Vsota zgoraj navedenih odobritev in namenskih prejemkov ustreza skupni oceni zahtevanih odobritev v višini 792 milijonov EUR za operativna sredstva za organizacije proizvajalcev v sektorju sadja in zelenjave ter 31 136,0 milijona EUR za shemo enotnega plačila. V Prilogi 2, ki prikazuje začasno izvrševanje proračuna za leto 2011 za obdobje do 31 januarja 2011, proračunska sredstva za sektor sadja in zelenjave ter sektor nevezanih neposrednih pomoči predstavljajo odobrena proračunska sredstva za navedeni shemi, ki znašajo 491,1 milijona EUR oziroma 36 324,0 milijona EUR, pri čemer niso upoštevani zgoraj navedeni namenski prejemki. Če prištejemo prejemke, namenjene tema sektorjema, znašajo skupne odobritve za leto 2011 991,1 milijona EUR za sektor sadja in zelenjave ter 37 071,0 milijona EUR za sektor nevezanih neposrednih pomoči. 3. Prejemki iz začasnih zneskov za prestrukturiranje (sektor sladkorja) Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in drugih pomoči, predvidenih v skladu za prestrukturiranje sladkorne industrije. Za tržna leta 2006/2007, 2007/2008 in 2008/2009 so bili ti zneski, ki se nanašajo na količinske kvote za sladkor, inulinski sirup in izoglukozo, dodeljene izvajalcem v posamezni državi članici, vplačani v sklad. V času priprave proračuna za leto 2011 se je pričakovalo, da se bo iz proračunskega leta 2010 v proračunsko leto 2011 prenesel znesek v višini 1 015,0 milijona EUR. 4. Pripombe k izvajanju proračuna EKJS za leto 2011 Raven začasnega izvajanja proračuna za obdobje od 16. oktobra 2010 do 31. januarja 2011 je prikazana v Prilogi 2. Primerjana je s sestavo odhodkov na podlagi kazalnika, določenega v skladu z ureditvijo iz člena 20 Uredbe Sveta (ES) št. 1290/2005. V nadaljevanju je kratko pojasnilo nekaterih proračunskih členov, pri katerih se kažejo največja odstopanja med dejansko in pričakovano ravnijo izvajanja proračuna za leto 2011: 4.1. Tržni ukrepi Uporaba odobrenih sredstev za intervencije na kmetijskih trgih je bila za 179,4 milijona EUR večja od ravni odobrenih proračunskih sredstev, določene po kazalniku z dne 31. januarja 2011. Razliko je mogoče pripisati zlasti sektorju za pridelavo grozdja in sektorju sadja in zelenjave (glej točko 4.1.2 spodaj) ter programom za hrano. Hkrati pa drugi sektorji kažejo malenkostno premajhno porabo sredstev. 4.1.1. Programi za hrano (+22,1 milijona EUR) Hitrejša poraba odobrenih sredstev v primerjavi s kazalnikom v tem obdobju je zrcalna slika premajhne porabe v tej proračunski vrstici v letu 2010. Odraža dejstvo, da so bili upravni stroški držav članic, ki so povezani z upravljanjem programov iz leta 2010, prijavljeni šele v proračunskem letu 2011. Komisija na tej točki meni, da bodo proračunska sredstva zadostovala za kritje pričakovanih odhodkov. 4.1.2. Sadje in zelenjava (+74,4 milijona EUR v primerjavi z odobrenimi sredstvi) Ta presežek se razlaga z odhodki za operativna sredstva za organizacije proizvajalcev, ki se financirajo z odobrenimi proračunskimi sredstvi in namenskimi prejemki za to shemo v proračunu za leto 2011. Podrobnosti so v točki 2. Raven izvajanja je posledica uporabe kazalnika do 31. januarja 2011 za odobrena proračunska sredstva, ki ne vključujejo namenskih prejemkov za ta sektor. Komisija za zdaj meni, da bodo skupna odobrena proračunska sredstva za ta sektor zadostovala za kritje odhodkov, ki naj bi jih leta 2011 imele države članice. Od leta 2010 je Komisija za lažje razumevanje preglednice začasnega izvrševanja iz Priloge 2 vnesla opombo *. Ta kaže, kakšno bi bilo stanje, če bi se kazalnik z dne 31. januarja 2011 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 491,1 milijona EUR in namenski prejemki za ta sektor, ocenjeni na 500,0 milijona EUR. Če bi kazalnik uporabili za skupna sredstva v višini 991,1 milijona EUR, ki bodo predvidoma na razpolago za ta sektor, bi bila poraba premajhna za 55,7 milijona EUR. Ta premajhna poraba je povezana z operativnimi skladi za organizacije proizvajalcev, ki plačila izvajajo nekoliko počasneje kot v prejšnjih letih, ter s programom razdeljevanja sadja v šolah, ki je sorazmerno nov ukrep in še ne sledi nobenemu določenemu vzorcu izvrševanja. Oba zgornja primera naj bi bila začasna. 4.1.3. Proizvodi sektorja za pridelavo grozdja (+96,4 milijona EUR) V primerjavi s proračunskimi sredstvi in teoretično ravnjo izvrševanja po kazalniku z dne 31. januarja 2011 je trenutna previsoka poraba posledica pospešenih plačil držav članic, predvsem za nacionalne programe pomoči v sektorju za pridelavo grozdja (zlasti za naložbe, promocijo ter prestrukturiranje in preusmeritev vinogradov). To hitrejše izvrševanje ne predstavlja tveganj za prekoračitev odobrenih proračunskih sredstev, saj slednja temeljijo na zgornjih finančnih mejah, ki so za te ukrepe določene v zakonodaji. 4.1.4. Mleko in mlečni izdelki (–10,2 milijonov EUR) V primerjavi s proračunskimi sredstvi in teoretično ravnjo izvrševanja po kazalniku z dne 31. januarja 2011 je poraba premajhna. Ta premajhna poraba je povezana zlasti s programom mleka za šole, za katerega so bila proračunska sredstva v novem osnutku proračuna povečana za 10 milijonov EUR v primerjavi s pisnim predlogom spremembe. To povečanje proračuna se pri izvrševanju s strani držav članic ne odraža. 4.2. Neposredne pomoči Uporaba odobrenih sredstev za neposredne pomoči je bila v primerjavi s kazalnikom z dne 31. januarja 2011 manjša za 328,5 milijona EUR. 4.2.1. Ločene neposredne pomoči (–231,3 milijona EUR glede na odobrena sredstva) Skupne odobritve, ki so na voljo za potrebe tega sektorja, znašajo 37 071 milijonov EUR, vključno s predvidenimi 747 milijoni EUR namenskih prejemkov za shemo enotnega plačila. (Za podrobnosti glej točko 2 zgoraj). Shema enotnega plačila (SEP) kaže malenkostno premajhno uporabo sredstev. Po hitri uporabi v prvih dveh mesecih proračunskega leta 2011 se je v januarju uporaba nekoliko upočasnila. Vendar so države članice do zdaj izvedle že približno 92 % plačil v proračunu ocenjenih potreb, v letu 2010 pa je bilo ob tem času izvedenih 86 % plačil. Raven izvajanja na področju ločenih neposrednih pomoči je mogoče pripisati tudi plačilom držav članic za shemo enotnega plačila na površino, pri katerih se kaže znatno manjša uporaba od vrednosti kazalnika. Izvajanje plačil sicer v večini držav članic poteka v skladu z utečenimi vzorci, vendar Bolgarija do konca januarja še ni izvedla nobenih plačil, plačila Poljske pa so bila občutno manjša. Komisija zdaj meni, da je to stanje začasno. Komisija je od leta 2010 za lažje razumevanje v preglednico začasnega izvrševanja iz Priloge 2 vnesla opombo *. Ta opomba kaže, kakšno bi bilo stanje, če bi se kazalnik z dne 31. januarja 2011 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 36 324,0 milijona EUR in namenski prejemki za ta sektor, ocenjeni na 747,0 milijona EUR. Če bi kazalnik uporabili za skupna sredstva v višini 37 071,0 milijona EUR, ki bodo predvidoma na razpolago za ta sektor, bi bila poraba premajhna za 898,9 milijona EUR. 4.2.2. Druge neposredne pomoči (–97,3 milijona EUR) Pri nekaterih shemah (premija za vzrejo krav dojilj, klavna premija za govedo in premija za vzrejo bombaža) so plačila počasnejša od ravni iz kazalnika. Po zdajšnjih ocenah naj bi bilo stanje začasno. Po drugi strani so bila v koledarskem letu 2010 prvič izvedena plačila za ukrepe vezane posebne podpore (člen 68). Ker za ta ukrep ni starejših podatkov, je bila poraba za to proračunsko vrstico enakomerno porazdeljena do konca junija, države članice pa so več kot 45 % predvidenih plačil za proračunsko leto 2011 izvedle v obdobju od novembra do januarja. To ne predstavlja tveganj za razpoložljivost odobrenih proračunskih sredstev, saj slednja temeljijo na zgornjih finančnih mejah, ki so za ukrepe posebne podpore določene v zakonodaji. 4.3. Revizija odhodkov za kmetijstvo 4.3.1. Potrditev obračunov iz preteklih let (+74,8 milijona EUR) Trenutna raven izvajanja izhaja iz primerjave že opravljenih popravkov potrditev obračunov z ustreznim kazalnikom z dne 31. januarja 2011. Vendar je treba upoštevati, da v skladu z zakonodajnim časovnim okvirom vsi sklepi o potrditvi obračunov v tem proračunskem letu še niso bili sprejeti. Poudariti je treba, da je Komisija v svojem pisnem predlogu spremembe za leto 2011 predlagala popravke v višini –72,0 milijona EUR. Končni znesek, vključen v proračun za leto 2011, je znašal –272,0 milijona EUR. Komisija zdaj meni, da pričakovani popravki iz njenih sklepov o potrditvi obračunov in zaradi nespoštovanja rokov za plačilo pomoči s strani držav članic ne bi zadostovali za kritje izrednega zneska –200,0 milijona EUR. Komisija bi morala za zaprtje te proračunske postavke v letu 2011 posledični znatni primanjkljaj negativnih proračunskih sredstev pokriti s pozitivnimi proračunskimi sredstvi. 4.4. Področje politike 17: 4.4.1. Varnost živil in krme, zdravje in dobro počutje živali ter zdravstveno varstvo rastlin (+110,1 milijona EUR) Kazalnik za to proračunsko postavo so na podlagi načrtovanja proračunskih obveznosti izračunale pristojne službe Komisije. Izkazuje, da sta priprava in sprejetje delovnih programov na tem področju v letu 2011 potekala hitreje od prvotnih predvidevanj, kar pospešuje proračunske obveznosti. Komisija na tej točki meni, da bodo proračunska sredstva zadostovala za kritje pričakovanih odhodkov. 5. Izvajanje namenskih prejemkov za EKJS Preglednica v Prilogi 2 prikazuje, da so bili do 31. januarja 2011 zbrani namenski prejemki v višini 1 219,4 milijona EUR, in sicer: – prejemki, ki izvirajo iz popravkov na podlagi sklepov o potrditvi skladnosti, so znašali 236,1 milijona EUR, pri čemer se do konca proračunskega leta pričakujejo še dodatni zneski; – prejemki, ki izvirajo iz nepravilnosti, so znašali približno 57,8 milijona EUR, pri čemer se do konca proračunskega leta pričakujejo še dodatni zneski, in – do zdaj je bila zbrana večina prejemkov iz dajatev za mleko, ki znašajo približno 20,4 milijona EUR, kar je nekoliko nad začetno oceno, ki je znašala 19,0 milijona EUR, – nazadnje, v nasprotju z začetno oceno 540,0 milijona EUR so namenski prejemki, preneseni iz leta 2010 v leto 2011, znašali 905,1 milijona EUR. Tako znesek namenskih prejemkov, na razpolago za financiranje odhodkov EKJS, 31. januarja 2011 znaša 1 219,4 milijona EUR. Komisija za zdaj ocenjuje, da namenski prejemki, ki jih je še treba zbrati, znašajo 392,7 milijona EUR (po ocenah naj bi bilo v proračunu za leto 2011 za 707,0 milijona EUR namenskih prejemkov, od česar jih je bilo zbranih za 314,3 milijona EUR). 6. Izvrševanje prejemkov, ki izhajajo iz začasnih zneskov za prestrukturiranje (sektor sladkorja) V skladu z zakonodajo od novembra 2009 od držav članic niso bili pobrani nobeni novi začasni zneski za prestrukturiranje. Zato so skupni namenski prejemki za sklad za prestrukturiranje sladkorne industrije enaki znesku, ki je prenesen iz proračuna za leto 2010 in, v nasprotju z začetno oceno, znaša 1 044,8 milijona EUR (to je več kot 1 015,0 milijona EUR iz proračuna za leto 2011, saj so bila plačila ob koncu leta 2010 manjša od pričakovanih). 7. Izvajanje sklada za prestrukturiranje sladkorne industrije Države članice so konec avgusta 2011 izvedle plačila (zgolj v višini 5,7 milijona EUR) za pomoči v zvezi z ukrepi za prestrukturiranje, diverzifikacijo ali rafiniranjem sladkorja. 8. Sklepne ugotovitve Začasno izvrševanje proračunskih sredstev EKJS za leto 2011 za obdobje do 31. januarja 2011 kaže, da so mesečna povračila državam članicam za približno 34,5 milijona EUR presegla na kazalniku utemeljen znesek za izvrševanje proračuna. Zbrani so bili namenski prejemki v višini 1 219,4 milijona EUR, v letu 2011 pa naj bi zbrali še 392,7 milijona EUR. Komisija pričakuje, da bodo namenski prejemki, ki so na razpolago, in tisti, ki naj bi bili zbrani med letom, uporabljeni za financiranje operativnih skladov za organizacije proizvajalcev in sheme enotnega plačila, kakor je bilo prvotno predvideno ob pripravi proračuna. Kar zadeva povečanje popravkov potrditev obračunov za –200,0 milijona EUR na skupno –272 milijonov EUR, bo Komisija pozorno spremljala izvrševanje proračuna, da bo videla, ali ji bo premajhna poraba v drugih delih proračuna omogočila financiranje dela teh negativnih odhodkov, ki ne bodo kriti s sklepi Komisije o potrditvi obračunov in drugimi popravki zaradi nespoštovanja rokov plačil pomoči v zadevnih državah članicah. [1] Najprej je treba porabiti prenesene namenske prejemke, torej pred odobritvami, ki jih je izglasoval proračunski organ, ali namenske prejemke, ustvarjene med letom (člen 10 Finančne uredbe).